text: Beboere evakueret
  23 marts 2011 kl. 08.56
  Voldsom brand i carport i Horsens.
  Branden blev opdaget ved halv tre-tiden i nat.
  Beboerne blev evakueret, fordi politi og brandvæsnet var bange for, at den voldsomme brand ville sprede sig til rækkehusene, der ligger i forlængelse af carporten.
  Rækkehusene ligger i det nordlige Horsens bag Hotel Opus.
  Udover carporten nedbrændte også et redskabsskur og tre biler, en motorcykel og nogle knallerter.
  Hvordan branden er opstået vides endnu ikke.
  
  